Det våben der blev brugt, da en 47-årig mand blev dræbt i Mou i weekenden er nu fundet. Det var et jernrør gerningsmanden brugte som våben.

Jernrøret blev fundet på den 28-åriges bopæl. Han er nu sigtet i sagen sammen med den 19-årige mand, der selv ringede til politiet og sagde, at han havde gjort noget galt. Først senere kom han i tanke om, at den 28-årige havde været involveret. Den 28-årige har nu været i grundlovsforhør og er blevet sigtet for at skjule gerningsvåbnet og for at stjæle en playstation fra ofrets hus i Mou. Begge ting erkender han sig skyldig i. Til gengæld nægter han sig skyldig i medvirken til manddrab og i vold med døden til følge af særlig rå og brutal karakter. Den 28-årige er varetægtsfængslet frem til den 30 december.